A BIZOTTSÁG 1088/2009/EK RENDELETE
(2009. november 12.)
az Aspergillus oryzae (DSM 17594) által termelt 6-fitáz enzimkészítmény elválasztott malacoknál, hízósertéseknél, brojlercsirkéknél és tojótyúkoknál takarmány-adalékanyagként történő új felhasználásának engedélyezéséről (az engedély jogosultja: DSM Nutritional Products Ltd, képviselője: DSM Nutritional Products Sp. Z.o.o.)
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
mivel:
(1)
Az 1831/2003/EK rendelet rendelkezik a takarmányozásban használt adalékanyagok engedélyezéséről, valamint az engedélyek megadására vonatkozó feltételekről és eljárásokról.
(2)
Az 1831/2003/EK rendelet 7. cikkével összhangban a Bizottsághoz kérelem érkezett az e rendelet mellékletében szereplő készítmény engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
(3)
A kérelem az „állattenyésztésben alkalmazott adalékanyagok” kategóriába sorolandó Aspergillus oryzae (DSM 17594) által termelt 6-fitáz enzimkészítmény elválasztott malacoknál, hízósertéseknél, brojlercsirkéknél és tojótyúkoknál takarmány-adalékanyagként történő új felhasználásának engedélyezésére vonatkozik.
(4)
A 270/2009/EK bizottsági rendelet (2) az említett készítmény brojlercsirkéknél történő felhasználását tíz évre engedélyezte.
(5)
A Bizottsághoz új információk érkeztek az elválasztott malacoknál, hízósertéseknél brojlercsirkéknél és tojótyúkoknál történő engedélyezés iránti kérelem alátámasztására. Az Európai Élelmiszerbiztonsági Hatóság (a továbbiakban: Hatóság) 2009. május 14-i véleményében (3) megállapította, hogy az Aspergillus oryzae (DSM 17594) által termelt 6-fitáz enzimkészítmény nincs káros hatással sem az emberek vagy állatok egészségére, sem pedig a környezetre, és a készítmény használata jelentősen elősegíti a takarmányfoszfor emészthetőségét. A Hatóság úgy vélte, hogy a forgalomba hozatalt követően nincs szükség különleges nyomonkövetési követelményekre. Emellett az 1831/2003/EK rendelettel létrehozott közösségi referencialaboratórium által a takarmányban lévő adalékanyag elemzésének módszerével kapcsolatban benyújtott jelentést is jóváhagyta.
(6)
Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény e rendelet mellékletében meghatározottak szerinti felhasználását engedélyezni kell.
(7)
Az 1831/2003/EK rendelet szerinti új engedély megadása következtében a 270/2009/EK rendeletet hatályon kívül kell helyezni.
(8)
Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A mellékletben meghatározott, az „állattenyésztésben alkalmazott adalékanyagok” kategóriába és az „emészthetőséget fokozó anyagok” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
2. cikk
A 270/2009/EK rendelet hatályát veszti.
3. cikk
Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2009. november 12-én.